
KRETINGOS RAJONO SAVIVALDYBĖS TARYBA

[bookmark: _Hlk226634834]SPRENDIMAS
DĖL SUTIKIMO REGISTRUOTI BUVEINĖS ADRESĄ DUPULČIŲ KAIMO BENDRUOMENEI „DUPULČIAI“

2026 m. rugpjūčio 5 d. Nr. T1-223
Kretinga

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi ir atsižvelgdama į Dupulčių kaimo bendruomenės „Dupulčiai“ 2026 m. liepos 14 d. ir 2026 m. liepos 22 d. prašymus, Kretingos rajono savivaldybės taryba nusprendžia:
1. Leisti Dupulčių kaimo bendruomenei „Dupulčiai“ (kodas 303282885) registruoti buveinės adresą Kretingos rajono savivaldybei nuosavybės teise priklausančiame pastate, esančiame Bendrabučio g. 3, Dupulčių k., Kretingos r. (registro Nr. 44/2163611, unikalus Nr. 4400-6350-2027, pastatas plane pažymėtas 1B1/g).
2. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėdoje) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

